Zlatý fond SME

Klasické diela nielen slovenskej literatúry na

zlatyfond.sme.sk

Z našich pohádok

Jozef Gašparík-Leštinský

Objavte úžasný svet slovenských a českých ekníh s aplikáciou

Knihy v slovenčine a češtine

Copyright © 2011 Petit Press

Copyright ePub version © 2014 iAdverti

Copyright © 2011 Zlatý fond denníka SME

All rights reserved.

Ďakujeme digitalizátorom: Viera Studeničová, Michal Garaj, Andrej Slodičák

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácii na http://zlatyfond.sme.sk/dokument/autorske-prava/

ISBN-978-80-559-0049-0

Pôvodná publikácia

Ukážka z elektronickej knihy

Jozef Gašparík-Leštinský. Z našich pohádok. Tranoscius. Liptovský Sv. Mikuláš 1935. 23 s.

Bibliografické poznámky

Z našich pohádok

Verše J. Gašparíka Leštinského

Vydal Spolok Tranoscius v Lipt. Sv. Mikuláši.

Obrázky od prof. Stanislava Holečeka.

Úvod

Naše dobré dietky

vždy sa radi hrajú,

najmä keď knižočky

obrázkové majú.

Keď nemôžu sbierať

na záhumní kvietky,

radi čítavajú

zábavné poviedky.

Oni znajú všetkých

domácich priateľov,

ktorí majú v dietkach

vždy verných ctiteľov.

Znajú všetkých vtáčkov,

psíčkov i mačičky,

koníčkov, ovečky,

kozy i kravičky,

Znajú zlaté zámky,

ježibaby, drakov,

i tých, čo dočiahnu

až hen do oblakov.

Znajú Popoľušku,

Sitno, Janka Hrašku,

znajú cestu k slnku,

a zvlášť Zlatovlásku.

Červenú Karkuľku

pozná každé dieťa,

ešte i ten vtáčik,

čo v povetrí lieta.

Bo i ten sa díva,

keď sa deti bavia

a prosieva Boha,

aby im dal zdravia.

Mädovníková chalúpka

Chalúpka zo samých

sladkých mädovníkov,

k tebe vedú stále

tisíce chodníkov!

Nuž ako by aj nie?

veď si krásna, milá!

I ja by si z teba

kúsok odlomila!

Janíčko s Aničkou

až k nej sa dostali,

aby mädovníkom

hlad si odohnali.

Ale stará baba

pristihla ich práve:

diabolský úmysel

hneď jej zkrsol v hlave.

„Zavrem ich do chlieva,

nech stučnejú“, rečie

a umieni si, že

v peci ich upečie.

V peci oheň blčí,

Janíčko sa díva,

stará baba vľúdne

naňho prstom kýva.

„Sadni si, Janíčko,

takto na lopatu.“ —

On fuk s ňou do pece,

spálil starú špatu.

Potom už v pokoji

jedli mädovníky

a našli i domov

vedúce chodníky.

Koniec ukážky